Tornator
Tornator Oyj on suomalainen metsäyhtiö, jonka pääliiketoimintana on puun tuottaminen sekä hakkuuoikeuksien myynti metsäteollisuudelle. Imatralla kotipaikkaansa pitävä Tornator on Suomen kolmanneksi suurin metsänomistaja. Se omistaa ja hallinnoi Suomessa noin 580 000 hehtaaria metsämaata. Yhtiö tarjoaa myös metsänhoitopalveluja, myy rantatontteja sekä ostaa metsämaita nykyisten metsätilojensa läheisyydestä.
Reguel Wolff
Wolff oli Oy Tornator Ab:n toimitusjohtajana vuodesta 1891 yhtiön perustajan Wolter Ramsayn kuoltua ja hän hoiti tehtävää vuosina 1891–1897 ja 1901–1904. Hän osallistui 1900-luvun alussa aktivistien toimintaan ja hänet karkoitettiin Suomesta 1903 yhdessä veljensä konsuli Eugen Wolffin kanssa. He pääsivät palaamaan Suomeen 1905. Wolff toimi sittemmin liikemiehenä ulkomailla. Vuonna 1906 Victor Ek ja Reguel Wolff hankkivat Mercator-nimisen höyrylaivan, joka siirtyi 1907 Helsingfors Rederiaktiebolagin omistukseen alkaen liikennöidä Etelä- ja Pohjois-Amerikan välistä lastiliikennettä. Laiva upposi ensimmäisen maailmansodan aikana ajettuaan saksalaisten sukellusveneen laskemaan miinaan Englannin kanaalissa 13. lokakuuta 1916.